INSTALLPKG(8)

ΟΝΟΜΑ
installpkg - εγκατάσταση πακέτων Slackware.

ΣΥΝΟΨΗ
installpkg [ --warn ] [ --md5sum ] [ --root /άλληρίζα ] [ --infobox ] [ --menu ] [ --terse ] [ --ask ] [ --priority ADD|REC|OPT|SKP ] [ --tagfile /κάποιοςκατάλογος/tagfile ] όνομαπακέτου [ όνομαπακέτου2 ... ]

ΠΕΡΙΓΡΑΦΗ
Το installpkg εγκαθιστά ένα ή πολλαπλά πακέτα *.tgz (or .tbz, .tlz, .txz) τα οποία είναι σχεδιασμένα για χρήση με τη διανομή Slackware Linux στο σύστημά σας.

ΕΠΙΛΟΓΕΣ

--warn όνομαπακέτου
    Δημιουργία μιας λίστας αρχείων που θα αντικατασταθούν στην τυπική έξοδο, αλλά χωρίς να γίνει εγκατάσταση του πακέτου. Η λίστα είναι διαμορφωμένη ώστε να χρησιμεύει ως λίστα αρχείων για δημιουργία αρχείων ασφαλείας.

--md5sum όνομαπακέτου
    Καταγραφή του αθροίσματος md5 του πακέτου στα μεταδεδομένα που εγγράφονται στο /var/log/packages.

--root /άλληρίζα
    Εγκατάσταση χρησιμοποιώντας μια διαφορετική τοποθεσία προορισμό από το / (εξ' ορισμού τιμή) ως το βασικό κατάλογο του συστήματος αρχείων. Στο παράδειγμα που δίνεται, χρησιμοποιείται το /άλληρίζα στη θέση του. Θέτοντας τη μεταβλητή περιβάλλοντος ROOT έχει το ίδιο αποτέλεσμα.

--infobox
    Χρήση του /bin/dialog για την εμφάνιση ενός διαλόγου πληροφοριών ενώ εγκαθίσταται το πακέτο. Χρησιμοποιείται κυρίως όταν το installpkg καλείται από άλλα σενάρια.

--menu
    Χρήση του /bin/dialog για την εμφάνιση ενός μενού το οποία θα ρωτά το χρήστη αν επιθυμεί να εγκαταστήσει τα πακέτα ή όχι. Γενικά χρησιμοποιείται όταν το installpkg καλείται από άλλα σενάρια.

--terse
    Εγκατάσταση του πακέτου εμφανίζοντας μόνο μία γραμμή περιγραφής στην τυπική έξοδο.

--ask
    Χρησιμοποιείται ταυτόχρονα με την επιλογή --menu. Όταν επιλέγεται, γίνεται πάντα ερώτηση αν το πακέτο θα πρέπει να εγκατασταθεί ανεξάρτητα από την προτεραιότητά του.

--priority ADD|REC|OPT|SKP
    Όταν γίνεται εγκατάσταση με τη χρήση της επιλογής --menu, τα επίπεδα προτεραιότητας των πακέτων (τα οποία βρίσκονται στο αρχείο "tagfile" στον κατάλογο των πακέτων) χρησιμοποιούνται για την αυτόματη εγκατάσταση (ADD) ή παράλειψη (SKP) ενός πακέτου, ή για την πρόταση συνιστώμενων (REC) ή προαιρετικών (OPT) πακέτων στο χρήστη αν εμφανίζεται ένα μενού. Αν η προτεραιότητα έχει τεθεί στην γραμμή εντολών, θα υπερισχύσει των τιμών που δίνονται στο αρχείο tagfile για ολόκληρη την λίστα πακέτων.

--tagfile /κάποιοςκατάλογος/tagfile
    Καθορισμός ενός διαφορετικού αρχείου προτεραιοτήτων πακέτων (σ'αυτό το παράδειγμα, θα χρησιμοποιηθεί το /κάποιοςκατάλογος/tagfile). To εξ' ορισμού αρχείο ονομάζεται "tagfile" και βρίσκεται στον ίδιο κατάλογο με τα πακέτα.

ΠΑΡΑΔΕΙΓΜΑΤΑ

Εγκατάσταση ενός πακέτου γραμματοσειρών για το σύστημα X:

installpkg font-bh-ttf-1.0.3-noarch-1.txz

Σημειώστε ότι αν ένα πακέτο είναι ήδη εγκατεστημένο, το upgradepkg(8) θα πρέπει να χρησιμοποιηθεί αντ'αυτού.

Δημιουργία ενός αντιγράφου ασφαλείας των αρχείων που θα αντικατασταθούν αν εγκατασταθεί το πακέτο:

tar czvf /tmp/backup.tar.gz \
  $(installpkg --warn font-bh-ttf-1.0.3-noarch-1.txz)

ΣΥΓΓΡΑΦΕΑΣ
Patrick J. Volkerding <volkerdi@slackware.com>

ΒΛΕΠΕ ΕΠΙΣΗΣ
makepkg(8), removepkg(8), explodepkg(8), pkgtool(8), upgradepkg(8)