SLACKPKG.CONF(5)

ΟΝΟΜΑ
slackpkg.conf - Στοιχεία διαμόρφωσης για το slackpkg

ΠΕΡΙΓΡΑΦΗ
Το αρχείο slackpkg.conf περιέχει πληροφορίες για slackpkg (8), ένα αυτοματοποιημένο εργαλείο για τη διαχείριση πακέτων του Slackware Linux. Το αρχείο slackpkg.conf είναι ένα σενάριο από μια ακολουθία μεταβλητών κελύφους, και κάθε μεταβλητή ελέγχει μία πτυχή του slackpkg. Σχόλια αρχίζουν με το χαρακτήρα # και το τελειώνουν στο τέλος της γραμμής, και τα σχόλια μπορούν να εμφανιστούν οπουδήποτε στο εσωτερικό του αρχείου slackpkg.conf. Αν κάποια μεταβλητή εμφανίζεται περισσότερες από μία φορά στο αρχείο, το slackpkg θα χρησιμοποιήσει την τιμή που ορίστηκε τελευταία. Πολλές μεταβλητές μπορούν να παρακαμφθούν από παραμέτρους που ορίζονται στο slackpkg στη γραμμή εντολών. Αν θέλετε να παρακάμψετε την τιμή της VARIABLE, δώστε -variable=τιμή στη γραμμή εντολών πριν τη δράση του slackpkg. Μπορούν να παρακαμφθούν πολλαπλές μεταβλητές. ΠΑΡΑΔΕΙΓΜΑ: slackpkg -batch=on -default_answer=y upgrade-all Για παραμέτρους με μόνο δύο καταστάσεις, πιθανές τιμές είναι "on" ή "off" εκτός αν ορίζεται αλλιώς. Οι διάφορες παράμετροι ρύθμισης είναι οι:

ARCH
    Επιλέγει την αρχιτεκτονική του συστήματος. Συνήθως το slackpkg μπορεί να βρει τη σωστή τιμή χρησιμοποιώντας το "uname -m". Έγκυρες τιμές είναι οι:
    ΜΗΧΑΝΗΜΑ ΕΓΚΥΡΕΣ ΤΙΜΕΣ ΑΡΧΙΤΕΚΤΟΝΙΚΗΣ
    ARM arm
    x86 (32bits) i386, i486, i586 and i686
    x86 (64bits) x86_64
    PowerPC powerpc
    S/390 390
    Οι εξ ορισμού τιμή της ARCH εξαρτάται από την αρχιτεκτονική.

SLACKKEY
    Το slackpkg ελέγχει το αρχείο υπογραφής του πακέτου (.asc) με την υπογραφή GPG του έργου. Διαφορετικές μεταφορές του Slackware μπορεί να έχουν διαφορετικές υπογραφές και το slackpkg προσπαθεί να βρει τη σωστή βασιζόμενο στην αρχιτεκτονική του συστήματος. Αν το SLACKKEY που έχει βρεθεί αυτόματα δεν είναι σωστό, μπορείτε να το αλλάξετε χρησιμοποιώντας αυτή την παράμετρο. Η εξ ορισμού τιμή του SLACKKEY εξαρτάται από τη μεταφορά του Slackware.

TEMP
    Ορίζει την τοποθεσία στην οποία το slackpkg θα κατεβάσει τα πακέτα προτού τα εγκαταστήσει/αναβαθμίσει. Η εξ ορισμού τιμή του TEMP είναι η /var/cache/packages.

WORKDIR
    Ορίζει τον κατάλογο με τις λίστες πακέτων, λίστες αρχείων και άλλες πληροφορίες που χρησιμοποιούνται από το slackpkg. Μην αλλάζετε την τιμή αυτής της παραμέτρου αν δεν είστε σίγουροι για το τι κάνετε. Η εξ ορισμού τιμή της WORKDIR είναι /var/lib/slackpkg.

WGETFLAGS
    Χρήση ειδικών επιλογών για το wget. Αν χρειάζεστε πολλαπλές επιλογές, θυμηθείτε να τις εισάγετε μέσα σε διπλά εισαγωγικά. Η εξ ορισμού τιμή της WGETFLAGS είναι "--passive-ftp"

DELALL
    Αν ορισθεί σε "on", όλα τα αρχεία που έχουν κατεβεί, θα αφαιρεθούν αφού το slackpkg εκτελέσει την εγκατάσταση ή την αναβάθμιση (ΔΕΝ έχει καμία επίδραση όταν το slackpkg εκτελείτε χρησιμοποιώντας το "download"). Αν ορισθεί σε "off", τα αρχεία θα κρατούνται στον κατάλογο που ορίζεται στο TEMP (όπως περιγράφεται παραπάνω). Η εξ ορισμού τιμή της DELALL είναι "on".
    Από τη γραμμή εντολών, μπορεί να χρησιμοποιήσετε το -delall=τιμή.

CHECKMD5
    Ενεργοποιεί (on) ή απενεργοποιεί (off) τον έλεγχο των αθροισμάτων MD5 όλων των πακέτων που κατεβαίνουν πριν την εγκατάσταση ή αναβάθμισή τους. Η εξ ορισμού τιμή της CHECKMD5 είναι "on".
    Από τη γραμμή εντολών, μπορείτε να χρησιμοποιήσετε το -checkmd5=τιμή.

CHECKGPG
    Ενεργοποιεί (on) ή απενεργοποιεί (off) τον έλεγχο της υπογραφής GPG για κάθε πακέτο πριν την εγκατάσταση ή αναβάθμιση. Η εξ ορισμού τιμή της CHECKGPG είναι "on".
    Από τη γραμμή εντολών, μπορείτε να χρησιμοποιήσετε το -checkgpg=τιμή.

CHECKSIZE
    Ενεργοποιεί (on) ή απενεργοποιεί (off) τον έλεγχο διαθέσιμου χώρου στο δίσκο για κάθε πακέτο πριν την εγκατάσταση ή αναβάθμιση. Η εξ ορισμού τιμή της CHECKSIZE είναι "off".
    Από τη γραμμή εντολών, μπορείτε να χρησιμοποιήσετε το -checksize=τιμή.

PKGMAIN
    Ορίζει τον κύριο κατάλογο της διανομής. Συνήθως, δεν χρειάζεται να ανησυχείτε γι'αυτή τη μεταβλητή, καθώς το Slackpkg προσπαθεί να τον βρει, βασιζόμενο στην αρχιτεκτονική του λειτουργικού συστήματος. Παρόλα αυτά, αν χρειάζεται να το αλλάξετε, συμπεριλάβετε τη μεταβλητή αυτή στο slackpkg.conf. Θα πρέπει να είναι πάντα ο κατάλογος που περιλαμβάνει τις σειρές πακέτων του Slackware (A, AP, D, E, F, ...). Εξ ορισμού: εξαρτάται από τη μεταφορά του Slackware

PRIORITY
    Ο πίνακας αυτός επιλέγει την προτεραιότητα την οποία θα έχουν κατάλογοι στον καθρέπτη του αποθετηρίου όταν το slackpkg ελέγχει για την ύπαρξη πακέτων. Αν ένα πακέτο υπάρχει σε παραπάνω από μία τοποθεσίες, το πακέτο στον πρώτο κατάλογο έχει προτεραιότητα, μετά το δεύτερο, το τρίτο, το τέταρτο και τέλος, το πακέτο στον τελευταίο κατάλογο που ορίζεται. Μπορείτε να χρησιμοποιήσετε το %PKGMAIN για τα έχετε πρόσβαση στα περιεχόμενα της μεταβλητής PKGMAIN. Εξ ορισμού τιμές (σε σειρά κατάταξης): patches %PKGMAIN extra pasture testing

POSTINST
    Ενεργοποιεί (on) ή απενεργοποιεί (off) τις δυνατότητες διαχείρισης του slackpkg για μετά την εγκατάσταση των πακέτων, όπως τον έλεγχο για νέα (*.new) αρχεία ρυθμίσεων και νέους πυρήνες και δίνει μια προτροπή για τι θα πρέπει να κάνει. Η εξ ορισμού τιμή του POSTINST είναι "on".
    Από τη γραμμή εντολών, μπορείτε να χρησιμοποιήσετε το -postinst=τιμή.

ONLY_NEW_DOTNEW
    Όταν το POSTINST είναι ρυθμισμένο στο "on", το slackpkg θα αναζητήσει όλα τα αρχεία .new μέσα στο /etc και θα ενημερώσει τον χρήστη τι να κάνει με αυτά. Σε κάθε περίπτωση, ορισμένοι χρήστες προτιμούν να βλέπουν μόνο τα αρχεία .new που εγκαταστάθηκαν κατά την τελευταία εκτέλεση του slackpkg, οπότε, αν αυτό ισχύει για εσάς, ρυθμίστε το ONLY_NEW_DOTNEW στο "on". Η προεπιλεγμένη τιμή του ONLY_NEW_DOTNEW είναι το "off". Αυτό αλλάξτε το μόνον αν ξέρετε τι ακριβώς κάνετε...
    Από την γραμμή εντολών, μπορείτε να χρησιμοποιείτε το -only_new_dotnew=value.

ONOFF
    Η μεταβλητή ONOFF ορίζει την αρχική συμπεριφορά της διεπαφής διαλόγου. Αν την ορίσετε στο "on" τότε όλα τα πακέτα θα επιλεχθούν από προεπιλογή. Αν προτιμάτε την αντίθετη επιλογή (όλα ανεπίλεκτα), τότε καθορίστε την στο "off". Η προεπιλεγμένη τιμή για το ONOFF είναι το "on".
    Από την γραμμή εντολών, μπορείτε να χρησιμοποιείτε το -onoff=value.

DOWNLOAD_ALL
    Αν αυτή η μεταβλητή ορισθεί στο "on", όλα τα αρχεία θα κατεβούν πριν την εκτέλεση της αιτούμενης λειτουργίας (εγκατάσταση ή αναβάθμιση). Αν ορισθεί στο "off", τότε θα κατεβούν όλα τα αρχεία και οι λειτουργίες (εγκατάσταση ή αναβάθμιση) ένα-ένα. Η προεπιλεγμένη τιμή για το DOWNLOAD_ALL είναι το "off".
    Από τη γραμμή εντολών, μπορεί να χρησιμοποιείτε το -download_all=value.

DIALOG
    Ενεργοποιεί (on) ή απενεργοποιεί (off) την διεπαφή του διαλόγου. Η προεπιλεγμένη τιμή για το DIALOG είναι το "on".
    Από τη γραμμή εντολών, μπορεί να χρησιμοποιείτε το -dialog=value.

DIALOG_MAXARGS
    Καθορίστε τον μέγιστο αριθμό χαρακτήρων που θα αποσταλούν στον "διάλογο". Αν αυτός ο αριθμός υπερκερασθεί κατά την αναβάθμιση, το slackpkg θα διαγράψει τις πληροφορίες σχετικές με την τρεχόντως εγκατεστημένη έκδοση του κάθε πακέτου. Αν και πάλι ξεπερασθεί αυτός ο αριθμός, ακόμη και χωρίς αυτές τις πληροφορίες, το slackpkg θα επιστρέψει στον χρήστη ένα σφάλμα. Αν το DIALOG_MAXARGS δεν έχει ρυθμισθεί, τότε η προεπιλεγμένη τιμή είναι το 19500.
    Από τη γραμμή εντολών, μπορείτε να χρησιμοποιείτε το -dialog_maxargs=value.

BATCH
    Ενεργοποιεί (on) ή απενεργοποιεί (off) τον μη-διαδραστικό τρόπο. Όταν το τρέξετε σε μαζική λειτουργία/ batch mode, το slackpkg δεν θα ενημερώσει τον χρήστη για οτιδήποτε. Αντιθέτως, όλες οι ερωτήσεις θα λάβουν DEFAULT_ANSWER (βλέπε πιο κάτω).
    Αν κάνετε μια αναβάθμιση χρησιμοποιώντας αυτή τη λειτουργία, θα πρέπει να εκτελέσετε το "slackpkg new-config" αργότερα, για να βρείτε και να συμπτύξετε τα αρχεία .new Η προεπιλεγμένη τιμή για το BATCH είναι το "off".
    Από τη γραμμή εντολών, μπορείτε να χρησιμοποιείτε το -batch=value.

DEFAULT_ANSWER
    Αυτή είναι η προεπιλεγμένη απάντηση στις ερωτήσεις όταν το slackpkg ενημερώνει τον χρήστη για κάποιες πληροφορίες. Αυτή χρησιμοποιείται μόνο σε μη-διαδραστικό τρόπο (όταν το BATCH είναι "yes" ή όταν ο χρήστης ενεργοποιεί τον μαζικό τρόπο/ batch mode μέσω της γραμμής εντολών). Αλλιώς, αυτή η μεταβλητή δεν έχει κανένα αποτέλεσμα.
    Οι έγκυρες τιμές είναι το "y" ή το "n". Η προεπιλεγμένη τιμή για το DEFAULT_ANSWER είναι το "n".
    Από τη γραμμή εντολών, μπορείτε να χρησιμοποιείτε το -default_answer=value.

USE_INCLUDES
    Τα πρότυπα/templates του Slackpkg μπορεί να συμπεριλαμβάνουν άλλα πρότυπα. Αυτό μειώνει τον αναδιπλασιασμό πακέτων σε πολλά πρότυπα/templates, αλλά μπορεί να είναι ένα πρόβλημα αν θέλετε να διαγράψετε μόνον ένα συγκεκριμένο πρότυπο/template. Μπορείτε να απενεργοποιήσετε το #include parsing ορίζοντας την επιλογή στο "off". Η προεπιλεγμένη τιμή για το USE_INCLUDES είναι το "on".
    Από τη γραμμή εντολών,, μπορείτε να χρησιμοποιείτε το -use_includes=value.

SPINNING
    Όταν το Slackpkg κάνει μια δραστηριότητα που απαιτεί κάποιο χρόνο, προσφέρει οπτικό feedback με μία spinning bar. Αν δεν σας αρέσει αυτή η spinning bar, μπορείτε να την απενεργοποιήσετε καθορίζοντας την επιλογή στο "off". Η προεπιλεγμένη τιμή για το SPINNING είναι το "on".
    Από τη γραμμή εντολών, μπορείτε να χρησιμοποιείτε το -spinning=value.

ΑΡΧΕΙΑ

/etc/slackpkg/slacpkg.conf

ΔΕΙΤΕ ΕΠΙΣΗΣ
slackpkg(8) pkgtool(8) installpkg(8) upgradepkg(8) removepkg(8)